અમુક વાલીઓ ખરેખર અન્ય સ્કૂલમાં પ્રવેશ લઈ વિદ્યાર્થીને ભણાવી શકે તેવી સ્થિતિમાં ન હોઈ તેમને RTEમાં પ્રવેશ માટે અરજી કરી હતી. પરંતુ હવે જ્યારે બીજી પ્રવેશ યાદી જાહેર થઈ નથી ત્યારે તેમણે પોતાના બાળકને બીજી પ્રવેશ યાદીમાં સ્થાન મળશે કે કેમ તે અંગે મૂંઝવણો વચ્ચે અન્ય સ્કૂલમાં પ્રવેશ તો લઈ લીધો છે પરંતુ તેમને સ્કૂલની ફી પોસાય તેમ ન હોવાથી હાલ પુરતી એક ટર્મની ફી ભરી છે. જો, તેમને RTEમાં પ્રવેશ મળશે તો જે સ્કૂલમાં પ્રવેશ લીધો છે ત્યાંથી ઉઠાડી RTEમાં પ્રવેશ મળ્યો છે ત્યાં બેસાડવાનું નક્કી કર્યુ છે. જોકે, આ સ્થિતિમાં અગાઉ જે સ્કૂલમાં પ્રવેશ લઈ ફી ભરી છે ત્યાં ફી જતી કરવી પડે તેમ છે. જોકે, વાલીઓ તે માટે પણ તૈયાર છે અને ફી જતી કરીને પણ RTEમાં પ્રવેશ મેળવવા માંગે છે. આમ શિક્ષણ વિભાગના વાંકે વાલીઓને એક વર્ષની ફીનો દાવ ખેલવો પડ્યો છે.